ҚР ҰҚК бір күнде 8 радикалды топты құрықтады
"ҚР ҰҚК бір күнде 8 радикалды топты құрықтады" | "https://abai.kz/post/180236"
TITLE: ҚР ҰҚК бір күнде 8 радикалды топты құрықтады
URL: https://abai.kz/post/180236
META: "ҚР ҰҚК бір күнде 8 радикалды топты құрықтады" | "https://abai.kz/post/180236"
DATE: 19.02.2024
AUTHOR(s): Abai.kz
TOTAL WORDS: 118
TEXT: Ұлттық қауіпсіздік комитеті Шымкент қаласы мен Қазақстанның жеті облысында қылмыстық топтардың жолын кесу операциясының нәтижелерін хабарлады. 2024 жылғы 17 ақпанда Ұлттық қаупсіздік комитеті ІІМ-мен бірлесе және Бас прокуратураның үйлестіруімен жүзеге асырған операция шеңберінде Ақтөбе, Атырау, Шығыс Қазақстан, Жамбыл, Батыс Қазақстан, Түркістан, Жетісу облыстары және Шымкент қаласында 8 топты бейтараптандырды. "Олардың ортасында деструктивті діни ағым жақтастары бар 23 адам ұсталды. 17 адам уақытша ұстау изоляторына қамалды, ал 6 қатысты келу туралы міндеттеме қолданылды. Олар ауыр және аса ауыр қылмыстарға, соның ішінде терроризмді насихаттау, адамдарды ұрлау, қорқытып алу, сондай-ақ есірткі заттары мен ату қаруының заңсыз айналымына қатысы бар деп күдіктелуде."- деп хабарлады ҰҚК баспасөз қызметі. Операцияны өткізуге республиканың 8 өңірінде бірмезгілде 250 күштік құрылым қызметкерлері жұмылдырылды. Тергеп-тексеру іс-шаралары жалғасуда. Abai.kz
